# Pinta (software)

Pinta és un programa de dibuix per a imatges rasteritzades, d'interfície simplificada, d'aprenentatge senzill, de codi obert i multiplataforma. El codi de Pinta està autoritzat sota la llicència MIT. Inspirat en Paint.NET, el projecte és escrit en C# i utilitza el kit d'eines GTK+, la biblioteca Cairo i requereix del programari Mono.

## Característiques

La corba d'aprenentatge és suau i intuïtiva. L'usuari experimentat accedirà ràpidament a les eines més avançades. Disposa de les eines més comunes en el programari de retoc fotogràfic com: pinzell, pintura, segell de clonació, degradat, diferents tipus de selecció, ajustament de color, filtres, etc. Admet treball en capes i permet el retrocés il·limitat (Undo), detallant tots els canvis. És multiplataforma, disposant de versions per a GNU/Linux, FreeBSD, Windows i MacOS i està traduït a més de 50 idiomes.

## Història

El desenvolupament de Pinta començà el febrer de 2010 pel desenvolupador Jonathan Pobst que era treballador de Novell. L'abril de 2011 aparegué la primera versió estable. El setembre de 2011, Pobst va anunciar que ja no estava interessat a desenvolupar Pinta. Un nou grup de desenvolupadors va continuar el projecte.

### Llançaments

| Versió major | Data de llançament | Comentaris | Darrera versió menor |
| 1.0 | 27-04-2011 | Es llançà la primera versió estable. | |
| 1.1 | 13-11-2011 | Correccions d'errors i millores. | |
| 1.2 | 22-04-2012 | Les capes es poden girar de manera individual. | |
| 1.3 | 30-04-2012 | Fixació d'errors. | |
| 1.4 | 27-09-2012 | Destacaren les noves formes de selecció de la vareta màgica. | |
| 1.5 | 24-05-2014 | Afegí suport per a connectors. | |
| 1.6 | 1-03-2015 | Entre altres novetats, redisseny i millora de les eines de forma i línia. | |
| 1.7 | 4-08-2020 | Millores en les eines Zoom, Gira i Transformació. També es millora l'experiència d'usuari, com en canviar entre imatges i es corregeixen errors de programari. | 1.7.1 |
| 2.0 | 31-12-2021 | Adaptà el programa als entorns de treball GTK+ 3 i .NET 6 adquirint una aparença més moderna i una renovada funcionalitat. | 2.0.1 |
| 2.1 | 3-01-2023 | Entre altres millores afegí suport per al format d'imatge WebP i es millorà el suport de Wayland. | |

## Vegeu també

* GIMP
* Krita
* LazPaint
* MyPaint

## Enllaços externs

* Lloc web de Pinta (anglès)

## Referències

* ↑ «PINTA: sencillo editor de imágenes multiplataforma | Todos hacemos TIC». Diocesanos, 07-03-2015. [Consulta: 1r setembre 2020].
* ↑ Naranjo, David. «Ya fue liberada la nueva versión de Pinta 1.7, un análogo de Paint.NET». Ubunlog, 06-08-2020. [Consulta: 1r setembre 2020].
* 1 2 Nestor, Marius. «Pinta Open-Source Image Editing and Drawing App Sees New Major Release After 5 Years». 9to5Linux, 05-08-2020. [Consulta: 22 novembre 2021].
* 1 2 3 «Pinta» (en castellà). Novato, 26-08-2020. Arxivat de l'original el 2020-09-27. [Consulta: 4 setembre 2020].
* 1 2 Nestor, Marius. «Pinta Open-Source Drawing and Image Editing Software Scores Another Update». 9to5linux, 21-11-2021. [Consulta: 22 novembre 2021].
* 1 2 Borisov, Bobby. «Pinta 1.7.1 Paint and Editing Tool Released with Minor Improvements». Linuxiac, 22-11-2021. [Consulta: 23 novembre 2021].
* 1 2 J.Pomeyrol. «Pinta 1.0: el Paint.NET de Linux llega su primera versión estable» (en espanyol europeu), 03-05-2011. [Consulta: 6 gener 2023].
* 1 2 J.Pomeyrol. «Disponible Pinta 1.5 - MuyLinux» (en castellà), 27-05-2014. [Consulta: 6 gener 2023].
* ↑ Sneddon, Joey. «Graphics App Pinta Updates With Image Pad, Fixes». OMG Ubuntu, 14-11-2011. [Consulta: 7 gener 2023].
* ↑ Sneddon, Joey. «Linux Image Editor Pinta Adds New Features, Retains Crash-Prone Personality». OMG Ubuntu, 22-04-2012. [Consulta: 7 gener 2023].
* ↑ «Pinta 1.3» (en neerlandès). Tweakers, 16-05-2012. [Consulta: 7 gener 2023].
* ↑ «Quick look at Pinta 1.4, simple free image editor». Libre Arts, 01-10-2012. [Consulta: 7 gener 2023].
* ↑ Arindam. «Pinta 1.6 Released - A Paint Alternative for Ubuntu» (en anglès americà), 08-03-2015. [Consulta: 6 gener 2023].
* ↑ «Release Notes 2.0 - Pinta». Pinta, 31-12-2021. [Consulta: 2 gener 2022].
* ↑ Nestor, Marius. «Pinta 2.0 Open-Source Paint Program Is Out Now as a Major Update, Ported to GTK 3». 9to5linux, 01-01-2022. [Consulta: 2 gener 2022].
* ↑ «Release Notes 2.0.1 - Pinta». Pinta Project, 06-01-2022. [Consulta: 7 gener 2022].
* ↑ «Release Notes 2.1 - Pinta». [Consulta: 4 gener 2023].
* ↑ Nestor, Marius. «Pinta 2.1 Open-Source Paint Program Adds WebP Support, Wayland Improvements». 9to5linux, 04-01-2023. [Consulta: 4 gener 2023].
* ↑ «Weekly recap — 22 January 2022». LibreArts, 22-01-2023. [Consulta: 23 gener 2023].